Nikola Vlašić

| 0 | 1 | 2 |
| --- | --- | --- |

Henkilötiedot
Koko nimi: Nikola Vlašić
Syntymäaika: 4. lokakuuta 1997 (ikä 27)
Syntymäpaikka: Split, Kroatia
Pelipaikka: keskikenttä / laituri
Pituus: 179 cm
Seura
Seura: Torino
Junioriseurat
2006–2009 2010–2014: Omladinac Vranjic Hajduk Split
Seurat
| Vuodet | Seura | O (M) |
| 2014–2017 2017–2019 2018–2019 2019–2021 2021–2023 2022–2023 2023– | Hajduk Split Everton → TsSKA Moskova TsSKA Moskova West Ham United → Torino Torino | 86 (11) 12 (0) 25 (5) 61 (23) 19 (1) 34 (5) 33 (3) |
Maajoukkue
| 2012–2013 2013 2014 2015 2015–2019 2017– | Kroatia U16 Kroatia U17 Kroatia U18 Kroatia U19 Kroatia U21 Kroatia | 8 (1) 8 (1) 2 (1) 3 (0) 19 (7) 55 (8) |
 Seurajoukkueuran tilastot kattavat vain kansalliset sarjat, päivitetty 4. kesäkuuta 2024.  Maajoukkueuran tilastot päivitetty 4. kesäkuuta 2024.
| Mitalit> Maa:   Kroatia.Miesten jalkapallo.MM-kilpailut  | Mitalit> Maa:   Kroatia.Miesten jalkapallo.MM-kilpailut  | Mitalit> Maa:   Kroatia.Miesten jalkapallo.MM-kilpailut  | Maa:   Kroatia> Miesten jalkapallo. |
| --- | --- | --- | --- |
|  Pronssia | Qatar 2022 |  |  |
Nikola Vlašić (s. 4. lokakuuta 1997 Split) on kroatialainen jalkapalloilija. Hän edustaa Italian Serie A:ssa pelaavaa Torinoa, jossa hän pelasi jo kauden 2022–2023 lainalla englantilaisseura West Ham Unitedista. Vlašić on pelipaikaltaan keskikenttäpelaaja.
Vlašić siirtyi Hajduk Splitin akatemiaan 12-vuotiaana ja teki debyyttinsä seuran edustusjoukkueessa 16-vuotiaana heinäkuussa 2014. Kaudella 2017–2018 hän pelasi Evertonissa 12 Englannin Valioliigan ottelua. Elokuusta 2018 lähtien hän pelasi runsaan kolmen kauden aikana TsSKA Moskovan joukkueessa 86 ottelua Venäjän Valioliigassa ja teki niissä 28 maalia. Elokuun 2021 lopulla hän siirtyi West Ham Unitediin, jossa hän pelasi kauden aikana 19 valioliigaottelua ja teki maalin joulukuun lopulla Watfordia vastaan. Kauden 2022–2023 Vlašić oli lainalla italialaisseura Torinossa, jossa hän pelasi 34 Serie A -ottelua ja teki niissä viisi maalia. Hän siirtyi elokuussa 2023 Torinon omistukseen. Kaudella 2023–2024 hän pelasi Serie A:ssa 33 ottelua ja teki niissä kolme maalia.
Vlašić on pelannut useissa Kroatian juniorimaajoukkueissa. Hän pelasi kolme ottelua ja teki kaksi maalia alle 21-vuotiaiden EM-kilpailuissa 2019. Kroatian miesten maajoukkueessa hän pelasi ensimmäisen ottelunsa toukokuussa 2017 Meksikoa vastaan. Hän on toukokuun 2024 loppuun mennessä pelannut 55 A-maaottelua, joissa 26 kertaa avauskokoonpanossa. Hän on tehnyt maalin syksyllä 2019 EM-karsinnoissa Slovakiaa, Walesia ja uudelleen Slovakiaa vastaan, lokakuussa 2020 Kansojen liigassa Ruotsia ja Ranskaa vastaan, kesäkuussa 2021 EM-kilpailujen alkulohko-ottelussa Skotlantia vastaan, syyskuussa 2021 MM-karsintaottelussa Sloveniaa vastaan sekä maaliskuussa 2024 ystävyysottelussa Egyptiä vastaan.
Kesällä 2021 pelatuissa EM-kilpailuissa Vlašić tuli vaihdosta kentälle joukkueensa kahdessa ensimmäisessä ottelussa ja pelasi avauskokoonpanossa kahdessa muussa ottelussa. MM-kilpailuissa 2022 hän pelasi avauskokoonpanossa ensimmäisessä alkulohko-ottelussa Marokkoa vastaan ja tuli sen jälkeen vaihdosta kentälle viidessä Kroatian kuudesta ottelusta. Hän teki Kroatian ensimmäisenä laukojana rangaistuspotkukilpailussa maalin sekä neljännesvälierässä Japania että puolivälierässä Brasiliaa vastaan.
Vlašićin isosisko Blanka Vlašić on moninkertainen arvokisamitalisti korkeushypyssä ja yksi Kroatian kaikkien aikojen parhaista urheilijoista.